มีเพศสัมพันธ์กับแฟนวันที่ 14 ก.พ.กินยาคุมฉุกเฉินไป จากนั้นวันที่ 24 ก.พ.ประจำเดือนก็มาติดต่อกันเป็นประจำทุกเดือน จนถึงเดือนเมษาคือเดือนที่ประจำเดือนมาครั้งล่าสุด แต่ปรากฎว่าเดือนพฤษภาปกติแล้วประจำเดือนจะมาวันที่ 24 แต่ประจำเดือนมาช้า 7 วัน มีตกขาว มีอาการคัดเต้านม ปวดท้องน้อยแบบจุกๆ อยากสอบถามว่ามีโอกาสตั้งครรภ์หรือไม่คะ
สวัสดีค่ะ ประจำเดือนที่เป็นปกติไม่ควรมาติดต่อกันเกิน 7 วัน และควรมาเป็นรอบๆ รอบห่างกันประมาณ 22-35 วันจากที่กล่าวมา ปัญหาก็คือว่าประจำเดือนในเดือนนี้มาล่าช้าไปแล้ว ซึ่งก่อนหน้านี้มีการใช้ยาคุมฉุกเฉินแต่นานมาแล้ว อาจจะไม่เกี่ยวกันประจำเดือนที่ไม่มา อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งควรยืนยันการตั้งครรภ์ให้แน่ชัดค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป